Maddeuwch i mi am fod braidd yn ddwl/ara' deg drannoeth llesmair y Gêm Enfawr. Dyna lle'r oeddwn i'n awchu am bennod gyntaf o Gwaith Cartref, ac yn ddiolchgar am grynodeb agoriadol o'r un ddiwethaf er yn dal mewn penbleth. Ble mae Simon Watkins ar ôl i'w ddyweddi fachu'i ffrind gorau, a beth ydi hanes Nerys Edwards yr athrawes ddrama? Mae Beca, yr athrawes ymarfer corff drwblus, hefyd yn absennol. Ond dyna ydi hanfod ysgol, debyg, lle mae athrawon yn symud i borfeydd brasach neu'n gadael dan straen targedau'r Tsar Addysg Leighton Andrews, ac enwau newydd ar y gofrestr fel y disgyblion hwythau. Ac mae 'na sawl wyneb newydd ym Mro Taf y tymor hwn, rhwng Mr Aled Jenkins (Gareth Jewell) Cerdd sy'n llwyddo i wylltio a swyno'r Dirprwy o bosib; Miss Llinos Preece (Elin Phillips) Gwyddoniaeth gydag obsesiwn colli pwysau; a Brynmor Davies (Bryn Fôn) sy'n dod i achub yr adran fathemateg â dos go dda o ddisgyblaeth hen ffasiwn. Mae 'na botensial am densiwn annioddefol wedi i'r fam newydd Sara Ha…
Mae cryn dipyn ohonom wedi gwneud y daith i bendraw'r byd, a ffeirio Cymru fach am Awstralia enfawr. Dyna chi gyndeidiau Kylie a Danni o Faesteg, Rolf Harris o Ferthyr, Naomi Watts o Fôn a Russell Crowe o Wrecsam. Heb anghofio Julia o'r Barri wrth gwrs, sy'n ddim llai na Phrif Weinidog ei gwlad fabwysiedig heddiw. Y Cymro diweddaraf i bacio'i sbectols haul, ei het Panama a bwcedaid o eli ffactor 50 - yn ogystal â chagŵl melyn poenus o lachar - oedd Aled Sam, felrhan o gyfres ffeithiol newydd epig Yr Anialwch. Mae'n un o chwe wyneb cyfarwydd lwcus sy'n cael teithio i anialdiroedd Jiwdea a'r Gobi, Namib a'r Atacama, lle mae natur a dyn wedi addasu dan rai o'r amgylchiadau mwyaf heriol wyneb daear. Nid bod y cyflwynydd yn mwynhau'r profiad pum seren wedi'i aerdymheru i'r eithaf rhag gwres tanbaid hanner can gradd yr outback chwaith. Wel, nid o flaen camera beth bynnag. Yn hytrach, treuliodd noson mewn sach gysgu dan sêr diderfyn y diffeithwch, toileda tu ôl i'r prysgwydd, a rhannu pryd o …
Eira mawr, siarad mân
Mae eira mawr 1982 yn gyfystyr â Sulwyn Thomas a'i Stondin, wrth i bobl ddefnyddio'r radio fel cyfrwng cyfathrebu mewn cyfyngder, a ffonio i gyhoeddi pa ffordd neu ysgol oedd wedi diflannu dan luwchfeydd. Hyn ymhell bell cyn dyddiau'r cyfryngau cymdeithasol wrth gwrs, pan fo penaethiaid ysgol yn e-bostio'r newydd i rieni a phob copa het wlanog yn tecstio lluniau o'r stwff gwyn i brif raglenni newyddion y dydd. Un o'r gohebwyr dros ben llestri oedd Nick Palit Wales Today, a ddefnyddiodd ei stumiau dwys-ddifrifol gorau posibl i ddisgrifio'r strach o gyrraedd swyddfa Llandaf fel petai'n byw wrth droed Pen-y-fan yn hytrach na chyrion y brifddinas. I fi, bydd tywydd mawr 2013 yn gyfystyr â chlywed Tudur Owen yn rhefru a rhuo am effaith ychydig gentimedrau o eira ar wledydd argyfyngus Prydain. Mae rhaglenni prynhawn Gwener a Sadwrn yn enghraifft berffaith o addasu'n llwyddiannus i streic y cerddorion, gyda digon o gomedi (y gyfres sebon ŵ-ŷ-misus Bron Meirion a'r slot 'gair Cymraeg y dy…
O'r Cwilt Cymreig i gân Dy Fam
"Y Cwilt Cymreig" gan Margaret Williams gychwynnodd bopeth ym 1969. Roedd BBC Cymru bron marw eisiau ymuno â'r Eurovision ar y pryd, a'r canlyniad oedd Cân i Gymru. Byth ers hynny - heblaw am '73 am ryw reswm - mae cantorion amrywiol Gwlad y Rasta Gwyn wedi canu mawl i Dafydd ap Gwilym a Wini, crefu ar Gloria i ddod adra, ffeindio'u hunain mewn twll triongl, poeni am nwy yn y nen a mwydro am lwynogod, haul a 'sgotwrs dwylo gora, cyn dal bws i'r lleuad. Diflannodd y freuddwyd gwrach Ewropeaidd a phenderfynwyd canolbwyntio'n hytrach ar lwyfannu sbloets Gŵyl Ddewi er mwyn anfon band o Gymru i 'steddfod dafarn yn Iwerddon. Newidiodd y fformat dros y degawdau, o sgorfwrdd nul point i bleidlais ffôn, panel o wylwyr ar gamerâu byw o Wynedd i Went, cyfraniadau trydar a phanel XFactor yn darlledu o lefydd mor chwaethus â champfa Afan Lido. Ie, tra bo'r Ewropeaid yn cael serennu ar lwyfannau Jerwsalem, Berlin a Malmö, roedd y Cymry'n mynd i Bort Talbot. Roedd cân gan Arfon Wyn yn rhan mor anhep…
Cymru, Lloegr a Denmarc
Daeth un o'm hoff gyfresi diweddar i ben wythnos diwethaf. Roedd Llefydd Sanctaidd i'r dim ar nos Sul diog rhwng smwddio a'r ciando, y golygfeydd godidog yn denu ac Ifor ap Glyn yn gyflwynydd huawdl, os socian weithiau, mewn Cymraeg naturiol braf yn hytrach na darllen cyfieithiad clogyrnaidd o'r Saesneg. Rhwng honno a thywyslyfrau gwych John Davies a Gwyn Thomas, mae 'na doreth o lefydd newydd i ymweld â nhw pan ddaw'r gwanwyn, o Gapel Gofan Sant yn Sir Benfro i Abaty Whitby ac Ynys Lindisfarne. Ac i'r rhai ohonoch sy'n hoff o ffidlan efo'r ffôn lôn ddiweddaraf, mae 'na 'app' newydd Cymraeg i'ch tywys i un o'r 37 lle sanctaidd a welwyd ar y sgrîn, sy'n sicrhau bod gwaddol y gyfres yn parhau. Gwych. Cydgynhyrchiad rhwng Cwmni Da o'r Felinheli a Western Front Films o Dorset oedd hon, ac mae'n debyg y bydd 'na fersiwn Saesneg Holy Places ar BBC Four yn y dyfodol. Ai Ifor Ap fydd y cyflwynydd, ac os felly, a fydd yn siarad Saesneg Cocni fel un o blant Llundain?
Mae'n ymddangos bod S4C …
Mae eisiau amynedd Job i fod yn ben bandit Radio Cymru y dyddiau hyn. Os nad ydi beirdd a chantorion y genedl wedi pwdu efo chi, mae'ch bali newyddiadurwyr ar streic undydd a'r gwrandawyr yn prysur troi cefn arnoch fel cwsmeriaid lladd-dy Llandre. Mae'r ffigurau diweddar yn sobor unwaith eto - cyfartaledd o 125,000 o wrandawyr wythnosol ym mis Rhagfyr 2012, 6.7% yn llai na Rhagfyr 2011 a 32.4% yn llai na degawd yn ôl. Colli tir fu hanes y chwaer orsaf Saesneg hefyd (436,000 yr wythnos, gostyngiad o 6.8% ers Rhagfyr 2011) tra mai Radio 2 oedd y ffefryn clir yng Nghymru (872,000 yr wythnos).
Un newydd da i Siân Gwynedd ydi'r ffaith fod ein cantorion roc a phop wedi dychwelyd i gorlan Radio Cymru dros dro, wrth i'r Gorfforaeth Lundeinig ymroi i dalu £50,000 i dribiwnlys yn hytrach na chyfrannu'n syth at gronfa Eos, y corff hawliau darlledu Cymraeg. Mae 'na rywbeth yn drewi fan'na. Ar un llaw, fe wnaeth y 'streic' orfodi cyflwynwyr a throellwyr disgiau'r orsaf i weithio'n galetach i'n dify…
Myfyriwr, perchennog caffi a'r dyn RAF
Profiad poenus ac emosiynol ar y naw oedd eistedd gerbron S4C wythnos diwethaf. Gyda'r Cyfrifiad diweddar yn cadarnhau bod ein cymunedau a'n siroedd Cymreiciaf yn boddi dan don o Saeson, bu cryn dipyn o son am foddi llythrennol arall hefyd. Ar Sam ar y Sgrin, clywsom am fersiwn DVD newydd sbon o Last Days of Dolwyn (1949) yn seiliedig ar foddi Cwm Elan meddan nhw, ffilm wedi'i chyfarwyddo gan Emlyn Williams ac yn cynnwys rhyw seren newydd o'r Richard Burton. Darlledwyd sawl rhaglen ddirdynnol am golli cwm uniaith Gymraeg yng nghefn gwlad Meirionnydd hanner canrif union ers ffrwydrad Tryweryn. Cefais bwl o deja-vu wrth i'r atgofion lifo ac ailagor hen glwyfau. Wedi'r cwbl, roedd Owain Williams (Now Gwynus neu Now Bom) eisoes wedi adrodd hanes y "trefniadau amaturaidd" ar raglen gyntaf Cadw Cwmni ddechrau Ionawr, gan ddisgrifio'r lwc mwnci o gael pyncjar cyn cyflawni'r weithred fawr yng nghanol yr eira gwaethaf i daro Cymru ers 200 mlynedd. Mae'n amlwg nad oedd yna fersiwn 1963 o Rhian …
Dewi a'i Farn
Fel rheol, mae blwyddyn newydd yn amser i edrych ymlaen yn obeithiol at y deuddeg mis nesaf. Llechen lân, tomen o addunedau ystrydebol, a hei lwc am iechyd a hapusrwydd (a chyfri' banc gweddol) am sbelan go lew eto. Bechod na ddywedodd rhywun hynny wrth gysurwrs Job Wales in a Year. Dechreuodd cyfres newydd chwe rhan BBC1 ar nodyn digon anobeithiol, ar ôl cyflwyno'r wyth teulu agorodd eu drysau i'r camerâu teledu gydol 2012 - gan gwestiynu dyfodol ffermwyr, pysgotwyr a pherchnogion busnesau bach y genedl. Ac am genedl amrywiol a diddorol hefyd, o'r miliwnydd o dras Iranaidd sy'n ceisio codi safon bwytai a bariau Heol Eglwys Fair, prif stryd slochian y brifddinas, i berchennog ffatri nicyrs olaf Cymru sy'n cyflenwi rhai o enwau mwya'r byd ffasiwn. Saeson y Bala a thenantiaid fferm fynydd uwchlaw Dolgellau sy'n cynrychioli'r Gogs, ac mae'n chwithig tu hwnt clywed Edwardsiaid Tŷ Cerrig yn siarad Saesneg ar y sgrin. Iawn gwneud hynny'n uniongyrchol â'r camera, ond pam ddim gadael iddyn nh…
Gwlad jocs a chantorion
Mae'n fis Ionawr diflas, y bil treth swmpus yn ddyledus cyn diwedd y mis, ac anghydfod cerddorion Cymraeg v BBC Llundain yn gyfle perffaith i elynion yr iaith fwrw'u llid yn y wasg a'r cyfryngau Seisnig, fel rhaglen ffonio-a-ffraeo Jeremy Vine ar Radio 2. Diolch i'r drefn am wên gynnes yr actores Sidse Babet Knudsen i lonni'r galon bob nos Sadwrn ar BBC Four. Ydy, mae ail gyfres o'r ddrama orwych Borgen am brif weinidog Denmarc sy'n ceisio sicrhau cydbwysedd rhwng ei llywodraeth glymblaid a'i haelwyd fregus, yn ôl. Un arall sy'n codi'r ysbryd ydi S4C, sy'n ein difetha'n rhacs gyda danteithion newydd ar hyn o bryd. Daeth Dim Byd yn ôl gyda chwarter awr o sgetshis-seren-wib wedi'u seilio sianeli lloeren Cymraeg dychmygol. O'r maes adloniant (Pantomeim Ffermwyr Hiliol) i'r celfyddydau (Gwneud Pethe; Dim Barn; Colli Pethe) a henebion (Creiriau'r Cymry; Taclau Taid; Pres Datyn), mae 'na gomedi geiriol hollol unigryw Gymraeg yma, ac roedd y sianel ddrama (Terry Huws PI; Oh! no J.O) yn cynnw…